Nikolaas Tinbergen

Nikolaas Tinbergen (15. huhtikuuta 1907 Haag Alankomaat – 21. joulukuuta 1988 Oxford) oli hollantilainen etologi ja lintutieteilijä. Vuonna 1973 hän sai tunnustukseksi työstään yhdessä Karl von Frischin ja Konrad Lorenzin kanssa Nobelin lääketieteen palkinnon yksilöiden järjestäytymistä ja esille tuloa sekä eläinten sosiaalisen käyttäytymisen malleja koskevista tutkimuksistaan.

Niko Tinbergenin vanhemmat olivat Dirk C. Tinbergen ja Jeannette van Eek. Perheessä oli viisi lasta. Hänen veljensä Jan Tinbergen sai 1969 ensimmäisen kerran jaetun Ruotsin keskuspankin taloustieteen palkinto Alfred Nobelin muistoksi nimisen tunnustuksen. Heidän nuorin veljensä Luuk Tinbergen oli käyttäytymistieteilijä. Nikolaas opiskeli biologiaa Leidenin yliopistossa ja myöhemmin hän opetti Oxfordin yliopistossa. Hän väitteli filosofian tohtoriksi 12. huhtikuuta 1932.

Tutkimus 
Tinbergen tunnetaan etologian neljän kysymyksen kehittäjänä. Hänen mukaansa nämä tulee esittää aina, kun tutkitaan mitä tahansa käyttäytymistä. Nämä kysymykset ovat edelleen nykyaikaisen etologian perusteita.

 Tehtävä: kuinka käyttäytyminen vaikuttaa eläimen selviytymiseen ja lisääntymiseen?
 Aiheuttaja: mikä ärsyke aiheuttaa käyttäytymisen ja kuinka se on muuttunut oppimisen mukaan?
 Kehitys: kuinka käyttäytyminen muuttuu iän myötä ja mitkä varhaiset kokemukset ovat tarpeen, jotta käyttäytyminen ilmenisi?
 Evoluutio: kuinka käyttäytyminen vertautuu muiden läheistä sukua olevien lajien vastaavaan käytökseen ja miten se olisi saattanut kehittyä?

Lähteet 
 Lyhyt omaelämäkerta

Kirjallisuutta

Aiheesta muualla 
 Nobel lehdistötiedote 
 Biography The Nobel Foundation 
 Periodic Table of Human Sciences

Etologit
Alankomaalaiset professorit
Alankomaalaiset ornitologit
Vuonna 1907 syntyneet
Vuonna 1988 kuolleet
Nobelin fysiologian tai lääketieteen palkinnon saajat